Ofsaakstur er hraðafíkn

Frábært framtak hjá hjúkrunarfólki að standa fyrir þessari göngu. Þetta er sú starfsstétt sem verður einna oftast vitni að hörmulegum afleiðingum umferðarslysa og þeirri sorg sem þau geta valdið.

Fyrr í dag setti ég inn færslu um hraðafíkn og ofsaakstur - þessa áráttu sem rænir fólk allri skynsemi, stefnir lífi og limum í háska, en er samt endurtekin æ ofan í æ þrátt fyrir sektir, dóma og fortölur.

Auðvitað er ofsaakstur ekkert annað en fíkn - og kannski þarf að fara að taka á umferðarlagabrotum með því hugarfari.

Fyrri ummæli:
Stundum hvarflar það að mér, hvort verið geti að taumlaus kappakstursdýrkun Sjónvarps allra landsmanna , RÚV, eigi einhvern þátt í þessu hraðakstursæði ,sem tröllríður samfélaginu.

Stofnunin stærir sig meira að segja af því að hafa sérstaka "formúlusérfræðinga" í þjónustu sinni til að hampa þessari fáfengilegu fíkn.

Ég á afskaplega erfitt með að sjá samhengi þarna á milli, ég held að tölvuleikir séu líklegri til að eiga þarna hlut að máli en formúlan þó mér finnist hvorutveggja ólíklegir sökudólgar.

Helst held ég að það kæruleysi sem við höfum sýnt á undanförnum árum í akstri um þjóðvegi landsins hafi skilað sér til barnanna okkar og svo áfram til barnanna þeirra og svo koll af kolli en eins og svo margt annað er það alltaf tekið skrefinu lengra með hverri kynslóð.

Það var lengi vel "vitað" að maður var ekki "tekinn" fyrr en komið var a.m.k. 12 km. framyfir leyfilegan hraða og þar af leiðandi var umferðin öll á þessum ólöglega "á mörkunum" hraða. Ennfremur var vitað að lögreglan hafði lítil tök á að vera úti á þjóðvegum landsins í stórum umdæmum og þá var kjörið að "þenja drusluna" til að komast á sem skemmstum tíma og þetta muna krílin úr aftursætinu. Sumir áttu met sem reynt var að slá "þessi keyrir léttilega að sunnan á x tímum" og var nánast í guðatölu fyrir vikið jafnvel þótt það þýddi að hann hefur ekið að jafnaði á a.m.k. 130 km/klst og það á misjöfnum malarvegum þess tíma. Já, það er ekki langt síðan þetta var... Af hverju ættu börnin okkar að hugsa eitthvað öðru vísi?

||

Kærar þakkir fyrir þessa færslu, Ólína mín. Ég veit það eru fleiri en við sem erum sömu skoðunar. Ofsaakstur þarf að uppræta, eins og hvern annan glæp.

||

Hraðakstur er ein tegund af adrenalínfíkn, henni þarf að koma burt af götum og inná lokuð svæði, ég og fleiri erum að berjast fyrir því að akstursáhugafólk fái aðstöðu til að stunda sitt sport og sína fíkn http://easy.is hraðakstur er ekki glæpur nema hann sé stundaður þar sem hann er bannaður, sem er allstaðar á götum þessa lands. Maður bannar ekki fíklum eitthvað ánþess að gera eitthvað fyrir þá.

||

Er það fíkn að keppa í bruni á skíðum? Er það fíkn að keppa á hesti í skeiði eða stökki? Er það fíkn að keppa í 100 metra hlaupi? Er það fíkn að keppa í 60 metra hlaupi innanhúss? Akstursíþróttamenn eru ekki fíkla heldur íþróttamenn. Það er munur á því að keppa í löglegum kappakstri og brjóta lögin á vegum úti. Það er ekki nema sanngjarnt að gera þar greinarmun á.

||

Því miður virðist það vera þér og ýmsum öðrum erfitt að gera greinarmun á akstursíþróttamann og einhverjum sem er að brjóta lögin. Hvað hefur þú fyrir þér að það séu í þróttamenn sem eru í þessum ólöglega akstri?

||

Sæl Ólína. Hvað ertu að gefa í skyn með þessari settningu: Þegar akstursíþróttamaður getur ekki lengur látið sér nægja keppnis- og æfingabrautina heldur ákveður að láta gamminn geysa á Suðurlandsveginum eða Reykjanesbraut ?

||

Kæra Ólína.

Viltu í guðs almáttugs bænum slíta í sundur í huga þér þessa tvo hluti: Akstursíþróttir og umferðarómenningu.

Fáir hópar eru jafn duglegir við að tala fyrir félagsmönnum sínum um umferðaröryggi eins og akstursíþróttamenn. Keppendum í minni íþrótt er umsvifalaust refsað ef þeir fara út fyrir lagabókstafinn í almennri umferð - og þá bæði af lögjafarvaldinu og einnig af FIA - sem er nokkurs konar alþjóðlegur öryggishattur fyrir akstursíþróttir.

Hefur þú séð marga meðlimi í t.d karatefélagi íslands standa á lækjartorgi um helgar og reyna að fá viðstadda til að hætta að slást? Nei - varla. En svona forvarnarstarf vinna akstursíþróttaklúbbar á íslandi - og við erum að berjast fyrir aðstöðu fyrir okkar íþrótt og forvarnarstarf. Það er okkar sannfæring að við getum minnkað hraðasktur á götum úti, fækkað slysum og bætt umferðarmenningu íslendinga - sjónarmið sem er viðurkennt í mest öllum heiminum nema á Íslandi.

Núverandi forvarnarstarf - hærri sektir - punktakerfi - slysaáróður - hraðamyndavélar o.sv.frv = endalaus boð og bönn. Mín skoðun er sú að þetta á allt rétt á sér - en skilar ekki tilætluðum árangri. Það þarf að beisla og stýra þessum hvötum - og kenna fólki að bera virðingu fyrir ökutækjum og náunganum = aðalatriði akstursíþrótta.

Okkar tillaga er ekkert eiginhagsmunapot fámenns hóps - heldur heilbrigð skynsemi.

Komum hraðaksti af götunum og inn á þar til gerð svæði, Svæði sem eru ekki til í dag.

Hjálpumst að við að bjarga mannslífum!

Daníel

||

Birgir Þór. Í okkar þjóðfélagi- lýðfrjálsu að nafninu til leyfist öllum að hafa skoðanir. Þá gildir einu þótt þær skoðanir rekist á það sem er viðurkennt. Keppni í hraðakstri svo sem í Formúlunni telst til íþrótta við ákveðin skilyrði og eftir þar til búnum reglum. Ég hef mikla tilhneigingu í þá veru að andmæla þessu. Og ég tek mér leyfi til að segja að þegar svokölluð íþrótt felur í sér verulega lífshættu fyrir þann sem hana stundar og einnig í nokkrum tilvikum áhorfendur þá sé komið yfir mörkin.

Og þá vil ég nefna fyrirbærið háskaleiki.

Og ég hef þá trú að á bak við þátttöku í hraðaksturskeppni liggi sömu hvatir og háskaakstur á vegum úti.

Þetta er mín bjargfasta skoðun og sett hér fram án beiðni um afsökun af nokkru tagi.

Með góðri kveðju!

||

Sæl aftur Ólína og þakka þér svarið.

Ekki stóð né stendur til hjá mér að fara að munnhöggvast við þig - en þú hefur í tveimur færslum þínum vísað til akstursíþróttamanna og það á neikvæðum nótum (hótanir og lögbrot).

Mig langaði því aðeins að benda þér á munin á þessu tvennu því mér finnst umræðan (einnig í þeim bloggfærslum sem þú visaðir í annar staðar hér á vefnum þinum) vera "allir undir sama hatt" -leg.

Ásetningur okkar beggja er eflaust nákvæmlega sá sami - að leggja okkar af mörkunum til að fækka alvarlegum slysum.

Einnig bið ég þig afsökunar ef þér hefur þótt athugasemd mín bera vott af skætingi - það var sannarlega ekki markmið hennar. Mér þykir bara vegið að minni íþróttagrein í umfjöllun undanfarna daga.

Kveðja / Daníel

||

Sæl Ólína.

Kannski að ég sjái nú að mér og hætti að verja hópinn á kostnað okkar dýrmæta tíma. Væntanlega laga þessi orðaskipti ekki akstursmáta íslendinga - sem er sameiginlegt kappsmál okkar beggja sýnist mér.

Það er réttilega sagt hjá þér misjafn sauður í mörgu fé - í minni hjörð sem þinni.

Vona að öll umræðan skili sér í færri slysum og bættri umferðarmenningu fyrir okkur öll!

Með vinsemd og virðingu,

Daníel (Sonur Sigurðar)

Spikfeiti helmingurinn minn er kallaður Keiko - svona til að falla pottþétt ekki í flokk nafnlausra ómarktækinga ;)

Ummæli:
Sæl og blessuð.

Eins og þú sérð eru umferðarmálin eldfimt umræðuefni. Láttu mig vita það!

Gaman að sjá vel rökstuddar og málefnalegar athugasemdir hjá flestum.

Kær kveðja.

Verkefni: Óuppbyggilegir eiginleikar
Merking: Ummælin hafa ekki óuppbyggileg einkenni